הבוקר פרסם דובר צה”ל את דירוג השירות המשמעותי בערים, המועצות המקומיות והאזוריות ובבתי הספר השונים על פי חלוקה לגברים ולנשים. כפר סבא הגיע למקום ה-14 בקרב הגברים וה-9 בקרב הנשים.
בנוסף על הישגי העיר כפר סבא, זוכה בית הספר המקיף אזורי עמי אסף שבבית ברל בהישג מרשים כשבוגריו מאישים את המקום ה-3 בארץ בקרב בתי הספר הממלכתיים לגברים והמקום השני בארץ בקטגוריה הזהה לנשים.
נתוני הגיוס המשמעותי לנשים בין התיכונים הממלכתיים-דתיים מציבה את תיכון הראל שבכפר סבא במקום ה-8 בקטגוריה, עם 61.6% גיוס ו-14.3% מיצוי לקצונה.
נתון מרשים במיוחד מציג ביה"ב המדעי תורני כפר בתיה, בו לומדים רבים מתושבי כפ"ס, עם כ-26% מבוגרי בית הספר המשרתים כקצינים בצה"ל. עוד עולה מהנתונים שפירסם היום אכ"א, כי 95% מבוגרי בית הספר מתגייסים והוא תופס את המקום השישי בין בתי הספר בארץ בשקלול כל הנתונים. בבית הספר, הנמצא בכפר בתיה שברעננה למד גם הדר גולדין הי"ד, תושב כפ"ס, שעדיין לא שב ממבצע צוק איתן.